**DOCUMENTOS:**

***O temor aos cambios socioeconómicos e a perda do poder político estimulou aos sectores da dereita para deseñar un golpe de Estado, optándose por unha sublevación militar que controla- se rapidamente as autoridades e as forzas fieis ao Goberno republicano, e que establecese un Directorio dirixido por Sanjurjo.***

*Tan pronto teña éxito o movemento nacional, constituirase un Directorio, que estará integrado un presidente e catro vocais militares. (...) O Directorio exercerá o poder con toda a súa amplitude; terá a iniciativa dos Decretos-Leis que se diten. (...) Os primeiros Decretos-Leis serán os seguintes:*

*a) Suspensión da Constitución de 1931. b) Cese do presidente da República e membros do Goberno. (...) c) Defensa da ditadura republicana. As sancións de carácter ditatorial serán aplicadas polo Directorio sen intervención dos Tribunais de Xustiza. (...) f ) Disolución das actuais Cortes. (...) i) Declarar fóra da Lei todas as seitas e organizacións políticas que reciben a súa inspiración do estran- xeiro. j) Separación da Igrexa e do Estado, liberdade de cultos e respecto a todas as relixións. (...) l) Extinción do analfabetismo. r) Restablecemento da pena de morte nos delitos contra as persoas (...).*

*O Directorio comprometerase durante a súa xestión a non cambiar o réxime republicano, a manter en todo as reivindicacións obreiras legalmente logradas, a reforzar o principio de autoridade e os órganos da defensa do Estado, a dotar convenientemente ao Exército e á Mariña para que tanto un coma outra sexan suficientes, á creación de milicias nacionais, a organizar a instrución preliminar desde a escola, e a adoptar cantas medidas estimen necesarias para crear un Estado forte e disciplinado.*

***O DIRECTOR [Emilio Mola]. Instrución reservada. 5-6-1936 [castelán]***

**Instrucción Reservada del General Mola. N°. 1 (25 de Abril de 1936)**

Base 1ª. A conquista do poder efectuarase aproveitando o primeiro momento favorable e a ela contribuirán as Forzas Armadas, conxuntamente coas aportacións que en homes e elementos de todas clases Fciliten os grupos políticos, sociedades e individuos illados que non pertenzan a partidos, sectas e sindicatos que reciben inspiracións do estranxeiro: socialistas, masóns, anarquistas, comunistas, ec.

Base 2ª. [...] Terase en conta que a acción ten que ser en estremo violenta para reducir o antes posible ó inimigo, que é forte e ben organizado. Desde logo serán encarcerados todos os directivos dos partidos políticos, sociedades ou sindicatos non afectos ó movemento, aplicándolles castigos exemplares a ditos individuos para estrangular os movementos de rebeldía ou folgas. Conquistado o poder, instaurarase unha ditadura militar que teña por misión inmediata restablecer o orde público, impoñer o imperio da lei e reforzar convenientemente ó exército, para consolidar a situación de feito que pasará a ser de dereito.

J. Aróstegui, La Guerra Civil, 1936-1939, Historia de España, 27, Historia 16, Madrid, 1996, p. 40

*Porque, señor Gil Robles, non se pode negar que estades organizando un complot en España. Hai dous ou tres días, en vista dese perigo, reuníronse as forzas obreiras; puxéronse de acordo en dez minutos e acudiron ao Goberno para ofrecerlle toda a súa forza, a fin de defender a República. E facemos iso porque estamos completamente seguros de que en moitas provincias de España, (...) se están facendo preparativos para o golpe de Estado (...). Tende coidado! Todos nós estamos vixilantes, a fin de que non poidades levar a cabo os vosos intentos porque, de facelo así, levare- des a España polo camiño polo que a levastes neses dous anos de represión, de fame e de descrédito para o país. Nós non queremos esa España, senón unha España democrática, onde haxa benestar para os obreiros e para as clases populares (...). Non queredes acatar o que representa o triunfo do 16 de febreiro, e de aí toda a vosa política e a vosa actuación.*

***Xosé DÍAZ [secretario xeral do PCE]. Discurso [nas Cortes]. 15-7-1936***

*Levamos soportando cinco meses de oprobio. Unha especie de banda facciosa apoderouse do poder. Desde a súa chegada, non hai hora tranquila, nin fogar respectado, nin traballo seguro, nin vida resgardada. Mentres unha colección de energúmenos vocifera –incapaz de traballar– no Congreso, as casas son profanadas pola policía*

*–cando non incendiadas polas turbas–, as igrexas entregadas ao saqueo, as xentes de ben encarceradas a capricho por tempo ilimitado; a lei usa dous pesos desiguais: un para os da Fronte Popular; outro para os que non militan nela. O Exército, a Armada, a Policía son minados por axentes de Moscova, inimigos xurados da civilización espa- ñola; unha prensa indigna envelena a conciencia popular e cultiva todas as peores paixóns, desde o odio ata o impudor (...).*

*Traballadores, obreiros, intelectuais, soldados, mariños, gardiáns da nosa patria: sacudide a resignación ante o cadro do seu afundimento e vinde con nós por España: Unha, Grande e Libre! Que Deus vos axude! Arriba España****!***

***Xosé Antonio PRIMO DE RIVERA. Discurso. Alacante, 17-7-1936***

***A desorde pública, a violencia e os atentados dun e doutro signo, as folgas e disturbios crecen- tes, foron empregados polos grupos de dereitas para desacreditar o réxime republicano e o goberno da Fronte Popular.***

*España padece o fetichismo da turbamulta. (...) Que é a turbamulta? A minoría vestida de maioría. (...) A lei da turbamulta é a lei da minoría disfrazada co ademán groseiro e vociferante, e iso é o que está imperando agora en España; toda a vida española nestas últimas semanas é un puxilato cons- tante entre a horda e o individuo, entre a cantidade e a calidade, entre a apetencia material e os resortes espirituais, entre a avalancha brutal do número e o impulso selectivo da personificación xerárquica, sexa cal fose a virtude, a herdanza, a propiedade, o traballo, o mando; o que fose; a horda contra o individuo. E a horda triúnfa porque o Goberno non pode rebelarse contra ela ou non quere rebelarse contra ela, e a horda non fai nunca Historia, señor Casares Quiroga; a Historia é obra do individuo.*

***Xosé CALVO SOTELO. Discurso [nas Cortes]. Xuño de 1936 [castelán]***

*A xornada do domingo [19] en Madrid. (...) No paseo da Castellana verificouse ás catro e media da tarde a concentración de xoves mobilizados para nutrir as milicias que desde a noite anterior presta- ban servizo. Reuníronse varios centenares de homes de todas as idades, que acudiron ao ministerio da Guerra para que se lles provese de armas. A entrega do armamento facíase previa comprobación da personalidade do demandante, acreditada por volantes expedidos pola Casa do Pobo.*

***El Sol. 21-7-1936 [castelán]***

***En Galicia a sublevación militar iniciouse o día 20. Tras breves enfrontamentos coas forzas leais na Coruña, Vigo e Ferrol, os sublevados fixéronse co control do territorio.***

*Xa o día 20 [na Coruña], e tras a detención do xeneral Caridad Pita no cuartel de Infantería e de Salcedo en Capitanía, comeza o ataque desde o Parrote ao edificio do Goberno Civil. Nel estamos [Manuel Fernández, dirixente do Partido Sindicalista] bastantes representantes dos partidos de esquerda, ademais do propio gobernador e da súa esposa, o alcalde Suárez Ferrín e o secretario do Concello Xaquín Martín (...). Ás 6 da tarde, cesa a resistencia e saímos, baixo a vixilancia das forzas do exército que nos conducen ao cuartel de Infantería e posteriormente ao cárcere (...). Martín (...) sería fusilado o 31 de agosto xunto co Alcalde e outras personalidades (...).*

*Para maior escarnio, cando se ía pasear a alguén, primeiro poñíao en liberdade. Á saída do cárcere, estábano esperando (...). A única nota simpática, entre tanto masacre, déronma uns amigos, aos que tamén pasearían, que querían que dese unhas charlas sobre o amor libre a todos os que alí estaba- mos. Sentíame sen ánimos e non as din. E por fin, a finais de setembro (...) sacáronme do cárcere, des- terrándome a Betanzos. Alí, xa me parecía demasiada sorte, quixéronme pasear. Logrei escapar e pasei escondido toda a guerra.*

***Manuel FERNÁNDEZ. Testemuño (En Carlos FERNÁNDEZ SANTANDER. O Alzamento de 1936 en***

***Galicia. 1982) [castelán]***

*Españois! A cantos sentides o santo nome de España, (...) a cantos xurastes defendela dos seus inimigos ata perder a vida, a nación chámavos á súa defensa. A situación en España é cada día máis crítica; a anarquía reina na maioría dos campos e lugares (...) sen que os poderes públicos impoñan a paz e a xustiza. Folgas revolucionarias de todo tipo para- lizan a vida da poboación, arruinando e destruíndo as súas fontes de riqueza (...).*

*A Constitución, por todos suspendida e vulnerada, sofre unha eclipse total: nin igualdade ante a lei; nin liberdade, (...) nin unidade da Patria, ameazada pola esgazadura territorial (...). Podemos abandonar a España aos inimigos da patria, con proceder covarde e traidor, entregándoa sen loita e sen resistencia? Iso non! Que o fagan os traidores, pero non o faremos quen xuramos defendela*

*Xustiza, igualdade ante as leis, ofrecemos. Paz e amor entre os españois; liberdade e fraternidade, exenta de libertina- xes e tiranías. Traballo para todos, xustiza social (...). Pero fronte a isto, unha guerra sen cuartel aos explotadores da política, aos enganadores do obreiro honrado, aos estranxeiros e aos estranxerizantes que, directa e disimuladamen- te, intentan destruír España (...).*

*Españois: Viva España! Viva o honrado pobo español!*

Francisco FRANCO. **Alocución radiada**. 18-7-1936

*Por que o fixeron? Para que o fixeron? (...) Trátase simplemente de substituír a vontade xeneral do pobo enteiro pola dunha clase social desexosa de perpetuar os seus privilexios. Nin amor a España, nin inquietude polo corpo da patria, nin temores pola súa desmembración, nin inquietude polo desenvolvemento da economía. Nada do que se dixo é a verdadeira orixe da revolta. Disfrázanse con frases sonoras os propósitos para encubrir a turbia e inconfundible reali- dade. Esta non é outra, nos xefes e oficiais sublevados que o desexo de volver, pola violencia, ao réxime caído (...).*

*Caeu a ditadura militar de Primo de Rivera pola súa incapacidade. Caeu a monarquía polos seus erros cotiáns e os seus vicios seculares (...). Por que entón esta tremenda loucura de querer resucitala? Que servizo nacional se prestaba con isto? Ah! Eses xenerais, xefes e oficiais que empuñaron as espadas contra o pobo que llas deu desentendéronse unha vez máis das leccións da Historia, e abrindo esta longa noite sanguenta que padece España, van recibir a lección, pola súa mala aventura, de que non se pode atacar violentamente os réximes políticos cando están confiados pola alma popular. Porque os españois somos unha democracia legalmente organizada, cunha orixe de lexitimidade incuestionable (...)*

*Españois, cidadáns de toda condición e clase, milicias abnegadas de traballadores, soldados da República fieis á vosa promesa, deputados da Cámara, lexítimos representantes da nación: renovade o esforzo e facede o último para vencer. Necesítao a República; esíxeo España; espérao ansiosa a humanidade.*

Diego MARTÍNEZ BARRIO. Alocución radiada. 2-8-1936

***Para facer fronte á insurrección militar iniciada en Marrocos, o Goberno republicano decretou o cese dos sublevados nos seus cargos e a disolución dos corpos militares que os apoiaban. Posteriormente foron entregadas armas ás organizacións proletarias.***

*A proposta do ministro da Guerra e de acordo co Consello de Ministros, veño en decretar a anulación da declaración do estado de guerra en todas as prazas da Península, Marrocos, Baleares e Canarias, onde fora ditada esta medida, quedando incursos nas máximas responsabilidades os infractores deste decreto, e relevadas de obediencia aos xefes facciosos as forzas militares. (...) Quedan disoltas todas as unidades do exército que tomen parte no movemento insurreccional. (...) Quedan licencia- das as tropas dos cadros de mando que se colocaron fronte á legalidade republicana (...). Veño en dis- poñer que o xeneral de división don Virxilio Cabanellas Ferrer cese no mando da Primeira División orgánica (...). Veño en dispoñer que o xeneral de división don Francisco Franco Bahamonde cese no mando da Comandancia Militar de Canarias.*

***Decreto [de desmobilización]. 18-7-1936 [castelán]***

***A xerarquía católica apoiou o bando sublevado, de forma individual e colectiva, en defensa da fe católica, da tradición e da orde social, contra a revolución e o comunismo.***

*Non estaba España ao bordo do abismo, non; rodaba xa cara ao abismo (...). A man omnipotente do Señor detívoa na pendente e sacouna do abismo, valéndose dalgunhas vontades boas, ópti- mas, valentes, xenerosísimas que lanzaron, non un berro de rebelión, senón o de Viva España que desde o primeiro momento, nun instante, resoou en media España clamoroso, emocionante, e como un regueiro de pólvora correu por todas as provincias onde o exército liberador de España iza a bandeira esplendorosa da patria, a nosa bandeira de ouro e sangue, de amores e sacrificios. (...)*

*Non temos diante unha loita militar, nin política nin social (...). Non, non, non, é a loita das civilizacións. Loita unha civilización, a cristián e española, contra a barbarie comunista coas enerxías do inferno****.***

***BISPO DE TUI. Pastoral. 1936 [castelán]***

*Traballadores, antifascistas, pobo laborioso: Todos en pé a defender a*

*República, as liberdades populares e as conquistas democráticas do pobo (...).*

*Ao berro de “O fascismo non pasará, non pasarán os verdugos de outubro”,*

*comunistas, socialistas, anarquistas e republicanos, soldados e todas aquelas forzas fieis á vontade do pobo, van estragando os traidores insurrectos (...).*

*Todo o país vibra de indignación ante eses desalmados que queren, polo fogo e o terror, sumir á España democrática e popular nun inferno de terror. Pero non pasarán; España enteira está en pé de loita (...).*

*Mozos (...), mulleres (...), soldados, traballadores de todas as tendencias (...), pobo de Cataluña, Vasconia, Galicia, españois todos: A defender a República democrática; a consolidar a vitoria lograda polo pobo o 16 de febreiro. O Partido Comunista chámavos a todos á loita (...). Viva a Fronte Popular! Viva a unión de todos os antifascistas! Viva a República do pobo!*

Dores IBÁRRURI, a Pasionaria. **Alocución radiada**. 19-7-1936

*A xente berraba: «Viva a relixión! Viva o rei! Viva a valente Navarra!» Aquilo era o delirio. Berros de alboroto, rostros felices. Viña xente de todo o reino. Camións, tractores, carros cargados de boinas vermellas entraban na praza [Pamplona] por todos lados. A maioría lucía as súas mellores galas domingueiras [domingo 19]. Un home en mangas de camisa saltou dun camión e exclamou: «Aquí estamos, confesados e comulgados, para o que Deus queira!» Aquel era o pobo verdadeiro, o auténtico, disposto a defender os seus ideais. O pobo que amaba a súa terra, as súas facendas, que se afagaba da súa raza (...)”. Entre os que che- garan estaba Antonio Izu, o rapaz carlista que non pegara ollo en toda a noite a causa da alegría que lle daba saber que cousa do demo estaba a punto de comezar (...). Na praza do Castelo ordenouse formar aos requetés. A bandeira vermella e marela, suprimida pola República, foi izada no edificio do Goberno provincial e no Concello en medio das frenéticas aclamacións da multitude.*

Ronald FRASER. **Lémbrao ti e lémbrallelo a outros. Historia oral da guerra civil española**. 1979

*Xeneral Franco e tenente coronel Beigbeder mandan saúdos ao seu amigo Kühlental, informan do novo Goberno nacional español e solicitan que manden dez avións de transporte de tropas coa máxima capacidade de asentos a tra- vés de sociedades privadas alemás. Traslado por aire con tripulación alemá a calquera aeroporto de Marrocos espa- ñol. O contrato asinarase despois. Moi urxente. Baixo palabra do xeneral Franco e España.*

BEIGBEDER [cónsul alemán en Tánxer]. **Telegrama** [ao agregado militar xeneral Kühlental]. 22-7-1936

*Señor embaixador: As negociacións levadas a termo entre o Goberno da República francesa e o Goberno da Súa Maxestade do Reino Unido permitiron comprobar o seu acordo común sobre a actitude que debe ser observada con respecto á situación de España. (...)*

*O Goberno da República francesa, lamentando os tráxicos acontecementos de que é teatro España; decidido a absterse rigorosamente de calquera inxerencia directa ou indirecta nos asuntos internos dese país (...) declara o seguinte:*

*1. O Goberno francés prohibe (...) a exportación directa ou indirecta con destino a España, de todas as armas, municións e material de guerra. (...)*

*3. O Goberno francés terá informados aos outros gobernos participantes neste acordo de todas as medidas que tome para facer efectiva a presente declaración.*

*O Goberno francés, no que lle atinxe, porá en execución esta declaración en canto se adhiran a ela os Gobernos británico, alemán, italiano, soviético e portugués.*

Ivón DELBOS [ministro de Asuntos Exteriores francés]. **Nota ao embai- xador de Gran Bretaña relativa á situación en España**. 15-8-1936 [francés]

***Durante a Guerra Civil, os voluntarios antifascistas, que formaron parte das Brigadas Internacionais ou se inscribiron nas milicias populares, tiveron un destacado papel, tanto na defensa de Madrid como no fortalecemento moral do bando republicano.***

*Tivemos unha experiencia endemoñada en España pero moi interesante. (...). Alisteime nas milicias do POUM a fins de 1936 (...). Tiña a intención de ir a España para recoller información para artigos do diario e tiña tamén unha vaga idea de loitar se parecía oportuno (...). Antes de saír alguén me dixo que non podería cruzar a fronteira sen documentación dunha organización de esquerdas (...) [polo que] chamei ao Partido Laborista Independente (ILP) (...) e mandáronme unha carta dirixida a Xoán McNair en Barcelona. Cando crucei a fronteira, a xente de pasaportes, naqueles momentos anarquis- tas, non fixeron demasiado caso do meu salvoconduto, pero parecían impresionados pola carta coa cabeceira do ILP (...).*

*Naqueles momentos mandábanse homes á fronte con só algúns días de formación (...) e sen ter dis- parado nunca un rifle. Trouxera comigo os conceptos normais do exército británico e escandalizou- me a falta de disciplina. Claro que resulta difícil conseguir que os recrutas obedezan ordes, e aínda máis cando están metidos en trincheiras tendo que aguantar o frío (...).*

*Durante todo este tempo, de xaneiro a abril de 1937, a mellora paulatina na disciplina conseguiuse case por completo grazas á “difusión dunha conciencia revolucionaria”, é dicir, discusións inacabables e explicacións de por que tal ou tal cousa era necesaria. Todos estaban obsesionados en manter a igualdade social entre oficiais e soldados, ningún título militar e ningunha diferenza. (...). Fun malfe- rido en Huesca pero tiven moita sorte e agora estou perfectamente ben.*

***Xurxo ORWELL [pseudónimo literario de Henrique BLAIR]. Homenaxe a Cataluña. 1938 [inglés]***

*Ola, amigos! Escribo desde as trincheiras da fronte de España. Quero contarvos a historia do “Batallón Abraham Lincoln”. Quero contalo coas miñas propias palabras e contar as cousas que vin. Espero que o que diga vos chegue e que os canóns fascistas non me alcancen antes de rematar o que teño que dicirvos.*

*É irónico que mentres escribo acerca das escenas da guerra estea deitado nunha trincheira nun campo de oliveiras, preto do río Xarama, 40 quilómetros ao noroeste de Madrid. Guerra entre ramos de oliveira, clásico símbolo de paz. E, porén, non é de todo estraño e irónico, porque nós, os dous mil americanos loitando co Goberno republicano contra a invasión fascista de España, estamos loitando pola paz e as liberdades humanas. Nós os americanos non viñemos a España porque tivésemos nocións románticas e infantís sobre a guerra nin porque nos gustasen as fanfarras e festivos desfiles (...).*

*O noso Batallón formouse nas últimas semanas de decembro e as primeiras de xaneiro. Nese tempo eramos 470 homes de todas as partes dos EE UU e Cuba, México, Porto Rico, Canadá, Hawai e Filipinas. (...) Non viñemos a España para meter a América na guerra, senón para prestar os nosos servizos nunha loita que manteña a guerra fóra do mundo. Cremos con todo o noso corazón que a democracia atacada en España é a democracia atacada en todas as partes.*

**Historia do Batallón Abraham Lincoln, escrito desde as trincheiras de España**. 1937

**PROPOSTA DE COMPOSICIÓN**

Sempre tendo en conta a información subministrada polos documentos, o alumnado terá que referirse ao contexto no que se produciu a conspiración militar para pasar deseguido a abordar a organización da sublevación, que rematou coa división de España en dúas zonas (unha fiel á República e outra dominada polos sublevados), explicando como foi percibido o conflito polos dous bandos e as repercusións da guerra española no escenario político previo á II Guerra Mundial e apoios recibidos.

**Doc. 1**

Base 2ª. [...] Terase en conta que a acción ten que ser en estremo violenta para reducir o antes posible ó inimigo, que é forte e ben organizado. Desde logo serán encarcerados todos os directivos dos partidos políticos, sociedades ou sindicatos non afectos ó movemento, aplicándolles castigos exemplares a ditos individuos para estrangular os movementos de rebeldía ou folgas. Conquistado o poder, instaurarase unha ditadura militar que teña por misión inmediata restablecer o orde público, impoñer o imperio da lei e reforzar convenientemente ó exército, para consolidar a situación de feito que pasará a ser de dereito.

Instrución reservada nº 1 do Xeneral Mola. 25-04-1936

**Doc. 2**

*Traballadores, antifascistas, pobo laborioso: Todos en pé a defender a*

*República, as liberdades populares e as conquistas democráticas do pobo (...).*

*Ao berro de “O fascismo non pasará, non pasarán os verdugos de outubro”,*

*comunistas, socialistas, anarquistas e republicanos, soldados e todas aquelas forzas fieis á vontade do pobo, van estragando os traidores insurrectos (...).*

*Todo o país vibra de indignación ante eses desalmados que queren, polo fogo e o terror, sumir á España democrática e popular nun inferno de terror. Pero non pasarán; España enteira está en pé de loita (...).*

*Mozos (...), mulleres (...), soldados, traballadores de todas as tendencias (...), pobo de Cataluña, Vasconia, Galicia, españois todos: A defender a República democrática; a consolidar a vitoria lograda polo pobo o 16 de febreiro. O Partido Comunista chámavos a todos á loita (...). Viva a Fronte Popular! Viva a unión de todos os antifascistas! Viva a República do pobo!*

Dores IBÁRRURI, a Pasionaria. **Alocución radiada**. 19-7-1936

**Doc. 3**

*O Goberno da República francesa, lamentando os tráxicos acontecementos de que é teatro España; decidido a absterse rigorosamente de calquera inxerencia directa ou indirecta nos asuntos internos dese país (...) declara o seguinte:*

*1. O Goberno francés prohibe (...) a exportación directa ou indirecta con destino a España, de todas as armas, municións e material de guerra. (...)*

*3. O Goberno francés terá informados aos outros gobernos participantes neste acordo de todas as medidas que tome para facer efectiva a presente declaración.*

*O Goberno francés, no que lle atinxe, porá en execución esta declaración en canto se adhiran a ela os Gobernos británico, alemán, italiano, soviético e portugués.*

Ivón DELBOS [ministro de Asuntos Exteriores francés]. **Nota ao embai- xador de Gran Bretaña relativa á situación en España**. 15-8-1936 [francés]